نبيلة منيب

نبيلة منيب (تزادت ف 14 فبراير 1960 ف الدار البيضا) هي أستاذة جامعية ف جامعة لحسن تاني و سياسية مغربية يسارية. دبا هي لأمينة لعامة د لحزب لإشتراكي لموحد وهاتشي من 16 يناير 2012 بفضل لخبرة سياسية ديالها. هوكا ولات هي أول مرا مغربية كاتولى لمنصب ديال لأمين لعام د شي حزب.

 سيرة ذاتية 
الدكتورة نبيلة منيب هي الأمينة العامة ديال الحزب الاشتراكي الموحد، ونائبة برلمانية.

أستاذة جامعية فـ جامعة الحسن الثاني، وسياسية مغربية يسارية. تولّات منصب الأمينة العامة للحزب الاشتراكي الموحد نهار 16 يناير 2012، بفضل الخبرة السياسية ديالها، وولات أول امرأة مغربية كتترأس حزب سياسي فالمغرب.

خدات ديبلوم فـ علم الغدد الصمّاء من جامعة مونبلييه ففرنسا، وهي حتى عضوة فالمكتب الوطني للنقابة الوطنية للتعليم العالي، وكتمثّلها كـ أمينة جهوية فالدار البيضاء.

اشتهرات بمواقفها النضالية وبـ دفاعها على حقوق المرأة، وكذا بالأسلوب الخطابي ديالها اللي معروف بالنقد والجرأة.

الإيديولوجيا السياسية ديالها: الاشتراكية الديمقراطية

 المستوى التعليمي ديالها 

 الباكالوريا - الجامعة 
قراّت فـ جامعة محمد الخامس ما بين 1975 و1981، خدمات على الباكالوريا فشعبة العلوم التجريبية، ومن بعد خذات الإجازة فجامعة محمد الخامس فالرباط فميدان البيولوجيا.

 الدراسات العليا 
كملت قرايتها فـ جامعة محمد الخامس ما بين 1981 و1985، وخدمات على ديبلوم الدراسات العليا، ومن بعد خذات الدكتوراه فـ علم الغدد من جامعة مونبوليي ففرنسا.تصغير

 المهام السياسية ديال نبيلة منيب 

 الحركة الطلابية 
جامعة محمد الخامس – جامعة مونبوليي (1975 – 1985) كانت عضوة ففصيل الطلبة الديمقراطيين...

 عضوة فـ منظمة العمل ومرشحة للبرلمان 
منظمة العمل الديمقراطي الشعبي (1985 – 2000) كانت عضوة فحزب منظمة العمل الديمقراطي الشعبي وترشحات للبرلمان...

 المسؤوليات الحزبية 
منظمة العمل الديمقراطي الشعبي – حزب اليسار الاشتراكي الموحد (2000 – 2007) كانت عضوة فـ اللجنة المركزية ديال المنظمة فـ المؤتمر الرابع، ومن بعد عضوة فـ حزب اليسار الاشتراكي الموحد من بعد التوحيد اللي دار فـ 2002...

 عضوة فالمكتب السياسي – الأمينة العامة 
الحزب الاشتراكي الموحد (2007 – دابا) هي عضوة فالمكتب السياسي ديال الحزب الاشتراكي الموحد وعضوة فـ اللجنة الخارجية، وولات الأمينة العامة للحزب من بعد المؤتمر الثالث.

 نبيلة منيب اول زعيمة حزبية بالمغرب 
اللي خلا نبيلة منيب تولي محط الأنظار من داك العام، هو أنها أول مرا كتتزعم حزب سياسي ف تاريخ المغرب. وهاذ الشي ما جاهاش بالساهل، ولكن من بعد نضال دام ثلاثين عام، منين التحقت فالثمانينات بـ الاتحاد الوطني لطلبة المغرب، اللي كان فداك الوقت نقابة طلابية يسارية التوجه. ناضلات منيب على بزاف ديال المبادئ: العدالة الاجتماعية، المساواة، خصوصا بين الراجل والمرا، الحرية والديمقراطية (وكما كيقولو فـ كازا "التيموقراطية" بطريقة خاصة)، وكل هاد الشي باش تساهم فبناء مجتمع حداثي، بمعنى مرتبط بـ الحداثة وماشي أكثر.يسار|215x215بكمنين انتخبو نبيلة منيب كأمينة عامة للحزب الاشتراكي الموحد، من بعد محمد مجاهد، كانت دايرة برنامج فيه جوج محاور. المحور اللول كان هو إعادة هيكلة الحزب، اللي تأسس فـ2002، وكيعتبروه نتيجة لمسار طويل ديال الوحدة اليسارية اللي بدات فـيوليوز 2000، وشارك فيها أربع مكونات: منظمة العمل الديمقراطي الشعبي، حركة الديمقراطيين المستقلين، الحركة من أجل الديمقراطية، وفعاليات يسارية أخرى، كيفما جا فالموقع الرسمي ديال الحزب.

هاد الحزب تزاد فواحد السياق اللي كيعكس تاريخ طويل ديال محاولات توحيد قوى اليسار الجذري، محاولات اللي دامت قرابة ثلاثين عام، وبداو ملامحها من منتصف الستينيات وبداية السبعينيات. وهاد الفكرة كانت هي المحور الثاني فبرنامج نبيلة منيب، بحيث كانت كتشوف باللي توحيد اليسار ضروري باش يرجع الوهج ديالو ويكون عندو تأثير فالساحة السياسية. أما انتخابها كأمينة عامة، فجا كنتيجة للديمقراطية الداخلية فالحزب، اللي كتعطي للمجلس الوطني الحق يختار الشخص اللي كيشوفو الأنسب لهاذ المنصب، وماشي نتيجة حملة انتخابية فيها تنافس بين البرامج، بحال اللي كان كيدير الاتحاد الاشتراكي للقوات الشعبية.

كتشوف نبيلة منيب باللي وحدة جميع القوى اليسارية فالمغرب ضرورية باش يقدر البلاد يخرج من الأزمة اللي عايشها، وباش يواجهو ما كتسميه هي "تسونامي ديال سياسة السبحة واللحى".

وكتأكد أن مسؤولية توعية الشعب ماشي غير على عاتق الحزب الاشتراكي الموحد، ولكن على كل أطياف اليسار المغربي. وقالت فهاد السياق: "اليسار عندو مشروع ديال التغيير الديمقراطي، ماشي التغيير غير باش نقولو تبدلنا. المغاربة باغين التغيير، كيتمنّاو التغيير، ولكن بزاف منهم ما عارفينش شنو هو التغيير اللي باغيهوم فعلاً."

 مصادر 

تصنيف:بيوغرافيا د نسا
تصنيف:مرا سياسية
تصنيف:زيادة 1960
تصنيف:ناس حيين
تصنيف:ناس قراو ف جاميعة محمد لخاميس
تصنيف:ناس تزادو ف الدار البيضا
تصنيف:ناس د الدار البيضا